CELEX: 62008CN0080
Language: mt
Date: 2008-02-25 00:00:00
Title: Kawża C-80/08: Talba għal deċiżjoni preliminari magħmula mill-Corte suprema di cassazione fil- 25 ta' Frar 2008 — Ministero delle Finanze vs Michele Franchetto

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/12
            
         Talba għal deċiżjoni preliminari magħmula mill-Corte suprema di cassazione fil-25 ta' Frar 2008 — Ministero delle Finanze vs Michele Franchetto
   (Kawża C-80/08)
   (2008/C 116/21)
   Lingwa tal-kawża: It-Taljan
   Qorti tar-rinviju
   Corte suprema di cassazione
   Partijiet fil-kawża prinċipali
   
      Rikorrent: Ministero delle Finanze
   
      Konvenut: Michele Franchetto
   Domandi preliminari
   
               1)
            
            
               Il-vantaġġi fiskali mogħtija lis-soċjetajiet kooperattivi, skond l-Artikoli 10, 11, 12, 13 u 14 tad-Digriet Presidenzjali Nru 601 ta' l-1973, huma kompatibbli mar-regoli tal-kompetizzjoni u, b'mod partikolari, jistgħu jiġu kklassifikati bħala għajnuna mill-Istat fis-sens ta' l-Artikolu 87 KE, speċjalment minħabba li s-sistema ta' sorveljanza u ta' korrezzjoni ta' l-abbużi prevista fid-Digriet Leġiżlattiv Nru 1577 ta' l-1947 mhuwiex adegwat?
            
         
               2)
            
            
               B'mod partikolari, għall-finijiet li jiġi ddeterminat jekk il-vantaġġi fiskali in kwistjoni jistgħux jiġu kklassifikati bħala għajnuna mill-Istat, dawn il-miżuri jistgħu jitqiesu li huma proporzjonati fir-rigward ta' l-għanijiet tas-soċjetajiet kooperattivi; tista' d-deċiżjoni dwar il-proporzjonalità tieħu in kunsiderazzjoni mhux biss il-miżura individwali iżda wkoll il-vantaġġ mogħti bil-miżuri kollha kemm huma, bid-distorsjoni tal-kompetizzjoni li tirriżulta minnhom?
               Sabiex tingħata risposta għad-domandi preċedenti, għandu jittieħed in kunsiderazzjoni l-fatt li s-sistema ta' sorveljanza ddgħajfet serjament u ulterjorment bir-riforma tal-liġi tal-kumpanniji, speċjalment fir-rigward tas-soċjetajiet kooperattivi ta' natura mutwalistika predominanti, iżda mhux esklużiva, skond il-Liġi Nru 311 ta' l-2004;
            
         
               3)
            
            
               Indipendentement minn jekk il-vantaġġi fiskali in kwistjoni jistgħux jiġu kklassifikati bħala għajnuna mill-Istat, jista' l-użu tal-forma ġuridika ta' soċjetà kooperattiva, anki f'każijiet li ma jinvolvux frodi jew simulazzjoni, jiġi kkunsidrat abbuż tad-dritt, meta din il-forma tintuża bl-iskop esklużiv jew prinċipali li tiġi ffrankata t-taxxa?